b'\n_START_ARTICLE_\nZavod Republike Slovenije za zaposlovanje\n_START_SECTION_\nKomu je namenjen?\n_START_PARAGRAPH_\nStoritve Zavoda so namenjene vsakomur, ki je brezposeln, osebam, ki potrebujejo strokovno pomo\xc4\x8d pri zaposlovanju in poklicni orientaciji, delodajalcem, strokovne institucije in izvajalci programov zaposlovanja, javnost in socialni partnerji.\n_START_SECTION_\nZgodovina\n_START_PARAGRAPH_\nLeta 1900 je v Ljubljani za\xc4\x8dela delovati Mestna posredovalnica za delo, kar predstavlja za\xc4\x8detek javne slu\xc5\xbebe za zaposlovanje na obmo\xc4\x8dju Slovenije. Skozi \xc4\x8das se je delovanje posredovalnice \xc5\xa1irilo \xe2\x80\x93 ustanovili so podru\xc5\xbenice, spreminjalo se je ime in ustanove, pod katerimi se je razvijala dejavnost posredovanja zaposlitev._NEWLINE_Do ve\xc4\x8dje spremembe je pri\xc5\xa1lo leta 1960, ko je nov zakon o zaposlovanju predal opravljanje te slu\xc5\xbebe Zavodom za zaposlovanje delavcev, ki so bili ustanovljeni za eno ali ve\xc4\x8d ob\xc4\x8din. Leta 1990 je Ustavni zakon za izvedbo temeljne ustavne listine o samostojnosti in neodvisnosti Republike Slovenije bistveno spremenil organizacijo tega podro\xc4\x8dja. Takrat je Republi\xc5\xa1ki zavod za zaposlovanje postal organ v sestavi Republi\xc5\xa1kega komiteja za delo. Dve leti kasneje pa je Republi\xc5\xa1ki zavod za zaposlovanje deloval kot organ v sestavi Ministrstva za delo, od maja 1992 naprej pa kot samostojni javni zavod s statusom pravne osebe. Sprememba Zakona o zaposlovanju in zavarovanju za primer brezposelnosti leta 1998 je prinesla preimenovanje v Zavod Republike Slovenije za zaposlovanje, njegove Obmo\xc4\x8dne enote pa v Obmo\xc4\x8dne slu\xc5\xbebe.'